Document ID: 32000R1429

Κανονισμός (ΕΚ) αριθ. 1429/2000 της Επιτροπής
της 30ής Ιουνίου 2000
περί τροποποιήσεως του κανονισμού (ΕΚ) αριθ. 1866/95 για τη θέσπιση των λεπτομερειών εφαρμογής, στους τομείς του κρέατος πουλερικών και των αυγών, του καθεστώτος που προβλέπεται στις συμφωνίες ελεύθερων συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1349/2000 του Συμβουλίου, της 19ης Ιουνίου 2000, για τον καθορισμό ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Εσθονία(1), και ιδίως το άρθρο 1 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 1866/95 της Επιτροπής, της 26ης Ιουλίου 1995, για τη θέσπιση των λεπτομερειών εφαρμογής, στους τομείς του κρέατος πουλερικών και των αυγών, του καθεστώτος που προβλέπεται στις συμφωνίες ελεύθερων συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου(2), όπως τροποποιήθηκε τελευταία από τον κανονισμό (ΕΚ) αριθ. 1514/97(3), θεσπίζει κανόνες για την εφαρμογή, στους τομείς του κρέατος πουλερικών και των αυγών, των διακανονισμών που ορίζονται στις ανωτέρω συμφωνίες. Θα πρέπει να τροποποιηθεί ο κανονισμός σύμφωνα με τις διατάξεις για το κρέας πουλερικών και τα προϊόντα αυγών, οι οποίες θεσπίζονται με τον κανονισμό (ΕΚ) αριθ. 1349/2000.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 1866/95, το σημείο Γ αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 2000.

Labels: 3
17
18